Encarnación Resano Falcón

Encarnación Resano Falcón (Azkoien, Nafarrroa Garaia, 1880ko martxoaren 24a - Faltzes, Nafarroa Garaia, 1936ko urriaren 27a) "La Morica" goitizenez ezaguna, etxekoandrea zen, gorra, 4 seme-alaben ama eta errepresio frankista jasan zuen, kartzelaratu eta fusilatu egin zuten.

 Bizitza 
Azkoienen jaio zen, Tomasa Falcón Domínguez eta Manuel Resano Yécora izan zituen gurasoak. Neba-arrebak: Juana, Juan, Gregorio, Félix eta Santos izan ziren. Cipriano Jericó Lagunarekin ezkondu zen eta 4 seme-alaba izan zituzten: Fermin, Pedro, Rosario eta Florencio.

 Espetxeratzea 
1936ko urriaren 27an Encarnaciónek berrogeita hamar urtetik gora izango zituen. Gorra zen, Santuaren prozesioa igaro zen bere etxe aurretik, eta emakumeak bizkarra eman zion. Emakume hura oso erlijiosoa zen arren, segizioaren buru ziren agintariak mespretxutzat hartu zuten jarrera. Berehala hil zuten senarra eta bera kartzelan giltzapetu zuten. Emakumeak, kartzelan zegoela, ohar bat idatzi zien ilobei, esanez: "Ene maiteok, ez nauzue gehiago ikusiko. Jainkoarekin noa, hobeto egongo naiz". 

 Fusilatzea 
Hiru hilabete igaro ondoren atera zuten kartzelatik. Bere bizilagunen fusilamendua ikustera behartu zuten. Pedro Castillo Caballero, Agustín Rodríguez Yrisarri, Juan Ricarte Zoco, Pedro Urruz Carro, Gregorio Soto Pérez eta Estanislao Yrigary Amatriaín fusilatu zituzten bere aurrean eta azkenean, "barre artean, hankartean tiro egin zioten eta gau osoa eman zuen hilerriko atean odolusten". Emakumea negarrez ari zen, Elurretako Ama Birjinari dei eginez. Hilerriko zaindariak ikusi zuen, alkateari eta medikuari deitu zien, eta haiek tiroz errematatu zuten. "Gero, ehorzlea – inork jakin behar ez zuenaren informatzaile handia – harro agertu zen bi gizonen artean lurperatu zuelako, infernuan larrua jo zezan". 

 Erreferentziak 

 Kanpo estekak 

Kategoria:Azkoiendarrak
Kategoria:Frankismoaren biktimak
Kategoria:Euskal Herriko etxekoandreak
Kategoria:Gorrak